ai4bharat/Pralekha huggingface dataset:
ఫుడ్ ప్రాసెసింగ్ పరిశ్రమల మంత్రిత్వ శాఖ
363.4 కోట్ల రూపాయల పెట్టుబడితో ఫుడ్ ప్రాసెసింగ్ మంత్రిత్వశాఖ ప్రతిపాదించిన యూనిట్లకు ఆమోదం
ప్రధానమంత్రి కిసాన్ సంపద యోజన కింద 363.4 కోట్ల రూపాయల పెట్టుబడితో వ్యవసాయ ప్రాసెసింగ్ కేంద్రాలకు  మౌలిక సదుపాయాలను కల్పించడం / ఫుడ్ ప్రాసెసింగ్ మరియు వాటిని నిల్వ చేసే సౌకర్యాలను ఎక్కువ చేయడానికి నిర్మించతలపెట్టిన ప్రాజెక్టులకు ఆమోదం లభించింది. కేంద్ర ఫుడ్ ప్రాసెసింగ్ పరిశ్రమల శాఖ మంత్రి శ్రీ నరేంద్ర సింగ్ తోమార్ అధ్యక్షతన సమావేశం అయిన ఇంటర్ మినిస్టీరియల్ ఆమోదం కమిటీ  ఈ మేరకు నిర్ణయం తీసుకుంది. వీడియో కాన్ఫరెన్స్ ద్వారా జరిగిన కమిటీ సమావేశం ప్రతిపాదనలను పరిశీలించి వీటికి ఆమోదం తెలిపింది. కేంద్ర ఫుడ్ ప్రాసెసింగ్ పరిశ్రమల శాఖ సహాయ మంత్రిశ్రీ రామేశ్వర్ తేలి, ప్రోజెక్టుల ప్రతినిధులు కూడా ఈ సమావేశంలో పాల్గొన్నారు.
ఐఎంఏసీ ఆమోదించిన ప్రాజెక్టుల వల్ల ఉద్యాన / వ్యవసాయ ఉత్పత్తుల ప్రాసెసింగ్ ఎక్కువగా జరగడమే కాకుండా వాటి విలువ పెరుగుతుందని భావిస్తున్నారు. దీనివల్ల రైతుల ఆదాయం పెరిగి స్థానిక ఉపాధి అవకాశాలు మెరుగుపడతాయి.
సమావేశంలో ఆమోదం పొందిన ప్రోజెక్టుల వివరాలు:
సీఈఎఫ్ పిపిసీ కింద :హిమాచల్ ప్రదేశ్, మణిపూర్, అరుణాచల్ ప్రదేశ్, మహారాష్ట్ర, పశ్చిమ బెంగాల్, కర్ణాటక, మిజోరాం మరియు గుజరాత్ రాష్ట్రాలలో 36.30 కోట్ల రూపాయల గ్రాంట్-ఇన్-ఎయిడ్ తో సహా 113.08 కోట్ల రూపాయల విలువ చేసే 11 ప్రాజెక్టులు. వీటిలో 76.78 కోట్ల రూపాయల మేరకు ప్రైవేట్ పెట్టుబడులు ఉంటాయి. వీటివల్ల 3,700 మందికి ఉపాధి కలగడమే కాకుండా 6800 మంది రైతులకు ప్రయోజనం కలుగుతుంది.వ్యవసాయ ఉత్పత్తుల ప్రాసెసింగ్ / నిల్వ సామర్ధ్యాలను మెరుగు పరచి, ఫుడ్ ప్రాసెసింగ్ రంగాన్ని ఆధునీకరించి, సామర్ధ్యాన్ని ఎక్కువ చేయాలన్న లక్ష్యంతో రూపొందిన ఈ పధకానికి ప్రధానమంత్రి కిసాన్ సంపద యోజన కింద 2017 మే అయిదవ తేదీన ఆమోదం లభించింది. ప్రాసెసింగ్ చేయడం ద్వారా వ్యవసాయ ఉత్పత్తుల విలువను పెంచి వాటి వృధాను తగ్గించడానికి ఇది దోహదపడుతుంది.
ఏపీసి ద్వారా మౌలిక సదుపాయాల కల్పనమధ్యప్రదేశ్, ఆంధ్రప్రదేశ్, కర్ణాటక, మహారాష్ట్ర, అరుణాచల్ ప్రదేశ్, అస్సాం మరియు రాజస్థాన్ రాష్ట్రాలలో 66.61 కోట్ల రూపాయల గ్రాంట్-ఇన్-ఎయిడ్ తో సహా 250.32 కోట్ల రూపాయల విలువ చేసే తొమ్మిది ప్రాజెక్టులు. వీటిలో183.71 కోట్ల రూపాయల మేర ప్రైవేట్ పెట్టుబడులు ఉంటాయి. వీటివల్ల 8260 మందికి ఉపాధి కలగడమే కాకుండా 36000 మంది రైతులకు ప్రయోజనం కలుగుతుంది.ఫుడ్ ప్రాసెసింగ్ యూనిట్ల స్థాపనను ప్రోత్సహించడానికి ఏపీసి ద్వారా మౌలిక సదుపాయాలను కల్పించాలన్న పధకానికి ప్రధానమంత్రి కిసాన్ సంపద యోజన కింద 2017 మే మూడవ తేదీన ఆమోదం లభించింది.
ప్రధాన మంత్రి కార్యాలయం
జపాన్ పూర్వ ప్రధాని శ్రీ ఆబే శింజోశోచనీయ మరణం పట్ల తీవ్ర దు:ఖాన్ని మరియు దిగ్భ్రాంతి ని వ్యక్తం చేసిన ప్రధానమంత్రి
శ్రీ ఆబే శింజో కు గొప్ప గౌరవం గా2022 జులై 09వ తేదీ నాడు జాతీయ సంతాపదినం గా పాటించడం జరుగుతుందని ప్రకటించినప్రధాన మంత్రి
జపాన్ పూర్వ ప్రధాని శ్రీ ఆబే శింజో శోచనీయ మరణం పట్ల ప్రధాన మంత్రి శ్రీ నరేంద్ర మోదీ దు:ఖాన్ని మరియు దిగ్భ్రాంతి ని వ్యక్తం చేశారు. శ్రీ ఆబే తో తనకు స్నేహం, అనుబంధం ఉండేవన్న సంగతి ని కూడా శ్రీ నరేంద్ర మోదీ ప్రముఖం గా ప్రస్తావించడం తో పాటు గా, భారతదేశం-జపాన్ సంబంధాల ను ఒక ప్రత్యేక వ్యూహాత్మక మరియు ప్రపంచ భాగస్వామ్య స్థాయి కి శ్రీ ఆబే ఉన్నతీకరించారని కూడా శ్రీ మోదీ పేర్కొన్నారు. శ్రీ ఆబే శింజో కు ఎనలేని గౌరవాన్ని చాటుతూ 2022 జులై 9వ తేదీ ని ఒక రోజు పాటు జాతీయ సంతాప దినం గా పాటించడం జరుగుతుంది అని కూడా శ్రీ నరేంద్ర మోదీ ప్రకటించారు. టోక్యో లో శ్రీ ఆబే శింజో తో క్రితం సారి భేటీ అయినప్పటి ఒక ఛాయాచిత్రాన్ని కూడా ప్రధాన మంత్రి శేర్ చేశారు.
ప్రధాన మంత్రి అనేక ట్వీట్ లలో –
‘‘నాకు అత్యంత ప్రియమైనటువంటి మిత్రులలో ఒకరైన శ్రీ శింజో ఆబే శోచనీయ మరణానికి గురి అయిన సందర్భం లో నేను మాటల లో వ్యక్తపరచలేనంత గా దు:ఖించాను; నేను స్తబ్ధుడి ని అయ్యాను. ఆయన ఒక సమున్నతమైనటువంటి ప్రపంచ శ్రేణి రాజనీతిజ్ఞుడు, ఉత్కృష్ట నేత యే కాక ఒక యోగ్య పరిపాలకుడు కూడాను. జపాన్ ను తీర్చిదిద్దడం కోసం, అలాగే ప్రపంచాన్ని ఉత్తమమైందిగా మలచడం కోసం ఆయన తన జీవితాన్ని సమర్పణం చేసివేశారు.’’
‘‘శ్రీ ఆబే తో నా అనుబంధం అనేక సంవత్సరాల క్రిందటిది. గుజరాత్ కు ముఖ్యమంత్రి గా నేను ఉన్న కాలం నాటి నుంచి ఆయన తో నాకు పరిచయం ఉంది; మరి నేను ప్రధాన మంత్రి అయిన తరువాతా మా స్నేహం కొనసాగింది. ఆర్థిక వ్యవస్థ పట్ల మరియు ప్రపంచ వ్యవహారాల పట్ల ఆయన కు గల నిశితమైనటువంటి అంతర్ దృష్టి నా మీద ఎల్లవేళ లా ఒక బలమైన ముద్ర ను వేసింది.’’
‘‘ఇటీవలే జపాన్ కు నేను వెళ్లిన కాలం లో శ్రీ ఆబే ను మరొక సారి కలుసుకొని, అనేక విషయాల పై చర్చించే అవకాశం నాకు లభించింది. ఆయన ఎప్పటి మాదిరి గానే సమయస్ఫూర్తి తోను, అంతర్ దృష్టి యుక్తం గాను నడుచుకొన్నారు. అదే మా చివరి సమావేశం అవుతుందని నేను అనుకోనేలేదు. ఆయన కుటుంబానికి మరియు జపాన్ ప్రజానీకానికి నేను నా హృదయపూర్వక సంతాపాన్ని వ్యక్తం చేస్తున్నాను.’’
‘‘భారతదేశం జపాన్ సంబంధాల ను ఒక ప్రత్యేక వ్యూహాత్మక మరియు ప్రపంచ శ్రేణి భాగస్వామ్యం స్థాయి కి ఉన్నతీకరించడానికి శ్రీ ఆబే అందించినటువంటి తోడ్పాటు ఎనలేనిది. ఈ రోజు న, యావత్తు భారతదేశం జపాన్ తో కలసి దు:ఖిస్తున్నది; అంతేకాక, ఈ కఠినమైన ఘడియ లో మనం మన జపాన్ సోదరీమణుల మరియు సోదరుల వెన్నంటి నిలబడుతున్నాం.’’
‘‘పూర్వ ప్రధాని శ్రీ ఆబే శింజో అంటే మాకు ఉన్నటువంటి అపారమైన గౌరవానికి గుర్తు గా 2022వ సంవత్సరం జులై 9వ తేదీ నాడు ఒక రోజు జాతీయ సంతాప దినం గా పాటించడం జరుగుతుంది.’’
‘‘నా ప్రియ మిత్రుడు శ్రీ శింజో ఆబే తో టోక్యో లో నేను ఈ మధ్యనే జరిపిన భేటీ తాలూకు ఒక చిత్రాన్ని ఇదుగో శేర్ చేస్తున్నాను. భారతదేశం- జపాన్ సంబంధాల ను బలపరచడం కోసం ఎల్లప్పుడూ ఉద్వేగభరితం గా ఉండే శ్రీ ఆబే, జపాన్-ఇండియా అసోసియేశన్ కు చైర్ మన్ గా పదవీబాధ్యతల ను ఇటీవలే స్వీకరించారు.’’ అని పేర్కొన్నారు.
ప్రధాన మంత్రి కార్యాలయం
రైతుల ఆదాయాన్ని పెంచడం కోసం ప్రభుత్వం చేస్తున్న ప్రయత్నాల ను గురించిన ఒకవ్యాసాన్ని శేర్ చేసిన ప్రధాన మంత్రి
అన్నదాత ల సంక్షేమం పట్ల ప్రభుత్వం యొక్క నిబద్ధత కు సంబంధించి MyGov లో ట్వీట్ ను కూడా ఆయన శేర్ చేశారు
రైతు ల ఆదాయాన్ని పెంచడం కోసం ప్రభుత్వం చేస్తున్న ప్రయత్నాల కు సంబంధించిన సమాచారాన్ని పొందుపరచినటువంటి narendramodi.in వెబ్ సైట్ లోని ఒక వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘పశుపోషణ మొదలుకొని మత్స్య పరిశ్రమ దాకా, అటవీకరణం మొదలుకొని మధుర విప్లవం దాకా సంబంధిత ప్రయత్నాల ను అనేకం గా చేపట్టడం ద్వారా గా రైతుల ఆదాయాన్ని పెంచడం కోసం మా ప్రభుత్వం పాటుపడింది. #8yearsOfKisanKalyan’’ అని పేర్కొన్నారు.
అన్నదాత ల సంక్షేమం దిశ లో ప్రభుత్వం యొక్క నిబద్ధత ను గురించి ప్రముఖం గా చాటినటువంటి MyGov ట్వీట్ ల మాలిక ను కూడా ప్రధాన మంత్రి శేర్ చేశారు.
ప్రధాన మంత్రి ఒక ట్వీట్ లో -
‘‘దేశం లోని అన్నదాతల కు సాధికారిత కల్పన ద్వారా ‘న్యూ ఇండియా’ కు ఒక శక్తియుక్త ఆధారం లభిస్తున్నది. విత్తనం మొదలుకొని విపణి వరకు ప్రతి క్షేత్రం లోను వారి కి నాలుగింతల అభివృద్ధి దక్కాలనే అంశం పై శ్రద్ధ ను తీసుకోవడమైంది. ఇది మన రైతు సోదరులు, రైతు సోదరీమణుల సంకల్ప శక్తి తాలూకు ఫలితమా అన్నట్లు గా భారతదేశ వ్యవసాయ రంగం లో ఒక కొత్త ఉదాహరణ ను అందిస్తున్నది. ’ #8YearsOfKisanKalyan’ అని పేర్కొన్నారు.
సోదరుల కు మరియు రైతు సోదరీమణుల కు అనేక పథకాల తాలూకు 100 శాతం ప్రయోజనాల ను అందించడం జరుగుతున్నది అని కూడా ప్రధాన మంత్రి అన్నారు.
ప్రధాన మంత్రి ఒక ట్వీట్ లో -
‘‘పథకాల తాలూకు 100 శాతం లాభాల ను రైతు సోదరులు, రైతు సోదరీమణుల వద్దకు చేర్చడం కోసం మా ప్రభుత్వం పూర్తి స్థాయి లో కట్టుబడి ఉంది. పిఎమ్-కిసాన్ పథకం మొదలుకొని రికార్డు స్థాయి లో బడ్జెటు కేటాయింపు కావచ్చు లేదా ఉత్పాదన వ్యయాని కి ఒకటిన్నర రెట్ల మేరకు ఎమ్ఎస్ పి, సాయిల్ హెల్థ్ కార్డు మొదలుకొని ఇ-నామ్  వరకు చూస్తే అన్నదాతల కు కొత్త శక్తి లభించిన అటువంటి పథకాలు అనేకం గా ఉన్నాయి.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
85వ రోజున 10 కోట్ల కోవిడ్ టీకా డోసుల మైలురాయి దాటిన భారత్
అత్యంత వేగంగా 10 కోట్ల టీకాలిచ్చిన దేశం భారత్
ఈరోజు సాయంత్రం 8 వరకు 29 లక్షల డోసులు
కోవిడ్ ను అరికట్టటంలో తీసుకుంటున్న చర్యల్లో భారత్ మరో కీలకమైన మైలురాయి దాటింది. నేటికి పది కోట్ల టీకా డోసుల పంపిణీ చేయగలిగింది. సాయంత్రం 8 గంటకవరకు అందిన సమాచారం ప్రకారం దేశవ్యాప్తంగా ఇప్పటిదాకా ఇచ్చిన టీకాల సంఖ్య 10,12,84,282 కు చేరింది. టీకాలు అందుకునేవారి పరిధిలోకి 45 ఏళ్ళు పైబడినవారందరినీ చేర్చటంతోబాటు ప్రభుత్వ, ప్రైవేట్ ఉద్యోగులకు వారి కార్య స్థలాల్లోనే టీకాలిచ్చే ఏర్పాటు చేయటం లాంటి చర్యలు సానుకూల ఫలితాలిచ్చాయి. కేంద్ర, రాష్ట ప్రభుత్వాలు పరస్పరం సహకరించుకుంటూ సాగించిన ఈ కార్యక్రమం విజయపథంలో సాగుతోంది. అదే సమయంలో చికిత్స పరంగా తీసుకుంటున్న చర్యలవలన కూడా ప్రపంచంలోనే అతి తక్కువ కోవిడ్ మరణాలు  నమోదవుతున్న దేశంగా భారత్ తన ప్రత్యేకత చాటుకోగలిగింది. టీకాలమీద కొంతమంది ఉద్దేశపూర్వకంగా సాగించిన ప్రతికూల ప్రచారాన్ని సైతం ప్రక్కకుబెట్టి ప్రజలు ముందుకువచ్చేలా ప్రభుత్వం విశ్వాసం నెలకొల్పింది. కోవిడ్ 19 సోకటానికి అవకాశమున్నవారందరినీ కాపాడే లక్ష్యంతో రూపొందించిన కార్యాచరణ ప్రకారం టీకాలివ్వటం కొనసాగింది. ప్రభుత్వం అత్యంత ఉన్నత స్థాయిలో ఎప్పటికప్పుడు ఈ కార్యక్రమాన్ని సమీక్షిస్తూ నిర్ణయాలు తీసుకుంటూ వచ్చింది.
10 కోట్ల స్థాయికి అత్యంత వేగంగా చేరుకున్న దేశంగా కూడా భారత్ తన ప్రత్యేకత చాటుకుంది. అమెరికా, చైనా దేశాలతో పోల్చుకున్నప్పుడు అమెరికా 89 రోజుల్లోనును, చైనా 103 రోజుల్లోను 10 కోట్ల టీకాల మైలురాయి దాటగలిగిన విషయం గుర్తు చేసుకోవటం అవసరం.
85వ రోజు నాటికి సాధించిన ఫలితాలను స్థూలంగా ఇతరదేశాలతో పోల్చుకున్నప్పుడు భారతదేశంలో రోజువారీ సగటు కోవిడ్ టీకాల సంఖ్య ఎక్కువగా ఉంది. అమెరికా 85 రోజులలో 9 కోట్ల 20 లక్షల 90 వేలమందికి టీకాలివ్వగలిగింది. చైనాలో అయితే 85 రోజుల్లో 6 కోట్ల 14 లక్షల 20 వేలమంది టీకాలు తీసుకున్నారు.
15,17,260 శిబిరాల ద్వారా సాధించిన10 కోట్ల 12 లక్షల టీకా డోసులలో 90,03,060 డోసులు ఆరోగ్య సిబ్బంది తీసుకున్న మొదటి డోసులు, 55,06,717 డోసులు ఆరోగ్య సిబ్బంది రెండో డోసులు, 99,39,321 డోసులు కోవిడ్ యోధుల మొదటి డోసులు, 47,28,966 డోసులు కోవిడ్ యోధుల రెండో డోసులు, 3,01,14,957డోసులు 45-59 ఏళ్ల మధ్య వారు తీసుకున్న మొదటి డోసులు, 6,37,768 డోసులు వారు తీసుకున్న రెండో డోసులు, 3,95,64,741డోసులు 60 ఏళ్ళు పైబడ్డవారి మొదటి డోసులు, 17,88,752 డోసులు వారి రెండో డోసులు ఉన్నాయి.
|
|
ఆరోగ్య సిబ్బంది
|
|
కోవిడ్ యోధులు
|
|
45-60 ఏళ్ళ వయసువారు
|
|
60ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
90,03,060
|
|
55,06,717
|
|
99,39,321
|
|
47,28,966
|
|
3,01,14,957
|
|
6,37,768
|
|
3,95,64,741
|
|
17,88,752
|
|
8,86,22,079
|
|
1,26,62,203
టీకాల కార్యక్రమం మొదలైన 85 వ రోజైన నేటి సాయంత్రం 8 గంటలవరకు 29,65,886 టీకా డోసుల పంపిణీ జరిగింది. అందులో 26,31,119 మంది లబ్ధిదారులు మొదటీ డోస్ తీసుకున్నవారు కాగా 3,34,767 మంది రెండో డోస్ లబ్ధిదారులు. ఇది తాత్కాలిక నివేదిక కాగా, రాత్రిపొద్దుపోయాక తుదినివేదిక అందవచ్చునని భావిస్తున్నారు.
|
|
తేదీ: ఏప్రిల్ 10, 2021 
|
|
ఆరోగ్య సిబ్బంది
|
|
కోవిడ్ యోధులు
|
|
45-60 ఏళ్ళ వయసువారు
|
|
60ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
12,581
|
|
26,051
|
|
66,137
|
|
68,029
|
|
17,32,688
|
|
52,191
|
|
8,19,713
|
|
1,88,496
|
|
26,31,119
|
|
3,34,767
మానవ వనరుల అభివృద్ధి మంత్రిత్వ శాఖ
ఎన్ఐటీటీఆర్కి నైపుణ్యం కలిగిన ఉపాధ్యాయుల కోసం ఐఐటీలు మార్గదర్శకత్వం అందించాలి- శ్రీ ధర్మేంద్ర ప్రధాన్
కేంద్ర విద్యాశాఖ మంత్రి శ్రీ ధర్మేంద్ర ప్రధాన్ ఈరోజు విద్యా మంత్రిత్వ శాఖ సీనియర్ అధికారులు మరియు మద్రాస్ ఐఐటీ ఫ్యాకల్టీతో ఉపాధ్యాయ విద్యపై ప్రజెంటేషన్ను సమీక్షించారు. ఈ కార్యక్రమంలో చర్చ సందర్భంగా ఐఐటీలు నైపుణ్యం కలిగిన ఉపాధ్యాయుల కోసం నేషనల్ ఇన్స్టిట్యూట్ ఆఫ్ టెక్నికల్ టీచర్స్ ట్రైనింగ్ & రీసెర్చ్ కి మెంటర్షిప్ అందించాలని మంత్రి శ్రీ ప్రధాన్ సూచించారు. భవిష్యత్లో ఎదురయ్యే సవాళ్లను ఎదుర్కొనేందుకు ఉపాధ్యాయులకు అవసరమైన నైపుణ్యాలను అందించేందుకు సాంకేతికతను తప్పనిసరిగా ఉపయోగించుకోవాలని ఆయన సూచించారు. ఈ చొరవను ముందుకు తీసుకుపోయేందుకు గాను అవసరమైన పరిపాలన విధానాన్ని రూపొందించాలని ఆయన అన్నారు. విద్యా సంస్థలు, పరిశ్రమలు మరియు విధాన రూపకర్తల మధ్య మరింత సమన్వయం కోసం కృషి చేయాలని కూడా మంత్రి పిలుపునిచ్చారు.
వ్యవసాయ మంత్రిత్వ శాఖ
ఇండియన్ వెటర్నరీ రీసెర్చ్ ఇన్స్టిట్యూట్ స్నాతకోత్సవానికి హాజరైన కేంద్ర వ్యవసాయ మంత్రి
పశువులను, వాటి ఆరోగ్యాన్ని కాపాడుకోవడం మన కర్తవ్యం: శ్రీ నరేంద్ర సింగ్ తోమర్
ఆజాదీ కా అమృత్ కాల్ సందర్భంగా భారతదేశాన్ని అత్యుత్తమ దేశంగా మార్చడంలో అందరూ సహకరించాలి: వ్యవసాయ మంత్రి
ఇజ్జత్నగర్ లోని ఇండియన్ వెటర్నరీ రీసెర్చ్ ఇన్స్టిట్యూట్  10వ కాన్వకేషన్కు కేంద్ర వ్యవసాయం మరియు రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ముఖ్య అతిథిగా హాజరయ్యారు. ఈ సందర్భంగా శ్రీ తోమర్ మాట్లాడుతూ ప్రధాన మంత్రి శ్రీ నరేంద్ర మోదీ నాయకత్వంలో భారత ప్రభుత్వం దేశాన్ని మార్చేందుకు మరియు ముందుకు తీసుకెళ్లేందుకు పూర్తి అంకితభావంతో పని చేస్తుందన్నారు.
శ్రీ తోమర్ మాట్లాడుతూ " ఆజాదీ కా అమృత్ మహోత్సవ్ సందర్భంగా ప్రతి ఒక్కరూ తమ పాత తీర్మానాలను నెరవేర్చుకోవాలని, అదే సమయంలో కొత్త తీర్మానాలపై కృషి చేయాలని సూచించారు. భారతదేశం స్వాతంత్ర్యం పొంది 100 సంవత్సరాలు  పూర్తి చేసే సమయానికి భారతదేశం ప్రపంచంలోనే అత్యుత్తమ దేశంగా స్థిరపడాలి. ఇందుకోసం సంస్థలు, విద్యార్థులు అందరూ చేయి చేయి కలిపి దేశానికి సహకరించాలి" అని తెలిపారు.
కాన్వొకేషన్లో డిగ్రీలు పొందిన వారిని అభినందించిన శ్రీ తోమర్..యువత అభివృద్ధిలో విద్యాసంస్థలు ముఖ్యపాత్ర పోషిస్తాయని విద్యార్థులు అద్భుతమైన విద్యను పొందడం ద్వారా గర్వపడుతున్నారని అన్నారు.
ప్రకృతికి ప్రాణులకు మధ్య ఉన్న సంబంధాన్ని విడదీయరానిదిగా వివరించిన శ్రీ తోమర్..మానవులతో పాటు, పశువులు మరియు పక్షులను జాగ్రత్తగా చూసుకోవడం మరియు వాటి ఆరోగ్యాన్ని జాగ్రత్తగా చూసుకోవడం మన కర్తవ్యమని అన్నారు. జంతువులకు అపారమైన ప్రాముఖ్యత ఉంది కాబట్టి మనం జంతువులను జీవులుగా సంబోధిస్తాము. భారతదేశంలో మొత్తం పశువుల జనాభా 535.78 మిలియన్లు మరియు పౌల్ట్రీ జనాభా 851.18 మిలియన్లు అంటే దాదాపు మన జనాభాకు సమానం. దేశంలోని పశువుల సంపద సంఖ్యాపరంగానే కాకుండా జన్యు వైవిధ్యం పరంగా కూడా చాలా గొప్పది అని చెప్పారు.
వ్యవసాయ రంగం పశుపోషణ, తేనెటీగల పెంపకం మరియు చేపల పెంపకం వంటి ఇతర అనుబంధ రంగాలతో మాత్రమే పూర్తి అవుతుందని శ్రీ తోమర్ అన్నారు. వ్యవసాయంతో పాటు దేశాభివృద్ధికి పశుపోషణ సహా అనుబంధ రంగాల్లో బాధ్యతాయుతంగా పనిచేయాలన్నారు. జంతువుల జాతిని మెరుగుపరచడానికి వాటిని ఆరోగ్యంగా ఉంచడానికి చర్యలు తీసుకోవాల్సిన అవసరం ఉందన్నారు. పాలిచ్చే జంతువుల్లో వ్యాధి సంభవించినప్పుడు ప్రజలు కూడా ప్రభావితమవుతారు. పశుసంవర్ధక రంగం యొక్క ప్రాముఖ్యతను దృష్టిలో ఉంచుకుని ప్రధాన మంత్రి శ్రీ నరేంద్ర మోదీ ఆత్మనిర్భర్ భారత్  కార్యక్రమం కింద పశుసంవర్ధక మౌలిక సదుపాయాల నిధి రూపంలో రూ.15000 కోట్ల ప్రత్యేక ప్యాకేజీని అందించారు. లంపి చర్మ వ్యాధి నుండి జంతువులను రక్షించడానికి ఇటీవలి స్వదేశీ వ్యాక్సిన్  రూపొందించబడిందని శ్రీ తోమర్ తెలియజేశారు.
ఈ సందర్భంగా శ్రీ తోమర్..కేంద్ర వ్యవసాయ శాఖ సహాయ మంత్రి శ్రీ కైలాష్ చౌదరి, మాజీ కేంద్ర మంత్రి మరియు బరేలీ ఎంపీ శ్రీ సంతోష్ కుమార్ గంగ్వార్,ఐసీఎఆర్ డిప్యూటీ డైరెక్టర్ జనరల్  డాక్టర్ భూపేంద్ర నాథ్ త్రిపాఠి, ఐవిఆర్ఐ డైరెక్టర్ డా. త్రివేణి దత్ మరియు ఇతర ప్రముఖుల సమక్షంలో పట్టాలు మరియు అవార్డులను అందజేశారు.
ఈ సందర్భంగా ఐవీఆర్ఐ రూపొందించిన మూడు సాంకేతికతలను విడుదల చేశారు. డాక్టర్ మహేంద్ర పాల్ యాదవ్, డాక్టర్ కమల్ మాల్ బుజర్బరువా మరియు డాక్టర్ అనిల్ కుమార్ శ్రీవాస్తవలకు ఇండియన్ వెటర్నరీ రీసెర్చ్ ఇన్స్టిట్యూట్  విజ్ఞాన్ వారిధి  డిగ్రీని ప్రదానం చేశారు.
ఐవీఆర్ఐ కాంప్లెక్స్లో స్వామి వివేకానంద ఆడిటోరియంను కూడా శ్రీ తోమర్ ప్రారంభించారు.
ఆరోగ్య, కుటుంబ సంక్షేమ మంత్రిత్వ శాఖ
అసాధారణరీతిలో అత్యంత అధికంగా 18 కోట్లకు మించి పరీక్షలు నమోదు చేసిన భారత్
15 రాష్ట్రాలు/యూటీలలో పాజిటివ్ నిర్ధారణ రేటు జాతీయ సగటు కంటే తక్కువ
దేశవ్యాప్తంగా 33 రాష్ట్రాలు/కేంద్రపాలిత ప్రాంతాలు, 615 జిల్లాల్లో, 4895 ప్రాంతాల్లో పెద్ద ఎత్తున 3వ విడత డ్రైరన్
కోవిడ్-19 సంచిత పరీక్షల సంఖ్యలో భారతదేశం భారీ పెరుగుదలను నమోదు చేసింది. ఇది ఈ రోజు మొత్తం 18 కోట్ల  మైలురాయిని దాటింది. గత 24 గంటల్లో 9,16,951 పరీక్షలు జరిగాయి.
పరీక్షా సంఖ్య బాగా పెరగడంలో దేశవ్యాప్తంగా పరీక్షా మౌలిక సదుపాయాలు కీలక పాత్ర పోషించాయి. 1201 ప్రభుత్వ ప్రయోగశాలలు మరియు 1115 ప్రైవేట్ ప్రయోగశాలలతో సహా దేశంలో 2316 పరీక్షా ప్రయోగశాలలతో, రోజువారీ పరీక్షా సామర్థ్యం గణనీయమైన ప్రోత్సాహాన్ని పొందింది.
నిరంతర ప్రాతిపదికన అధిక స్థాయి సమగ్ర పరీక్ష కూడా జాతీయ పాజిటివ్ రేటును తగ్గించటానికి కారణమైంది.
మొత్తం పరీక్షలు 18 కోట్లు దాటడంతో సంచిత రేటు తగ్గుతూనే ఉంది. జాతీయ సంచిత అనుకూలత రేటు నేడు 5.79%. ఇది ఐదు నెలల వ్యవధిలో 8.93% నుండి 5.79% కి తగ్గింది.
15 రాష్ట్రాలు / యుటిలు జాతీయ సగటు కంటే సానుకూల రేటును కలిగి ఉన్నాయి. 1.44% తో బీహార్లో అత్యల్ప పాజిటివిటీ రేటు ఉంది.
భారతదేశంలో మిలియన్ జనాభాలో పరీక్ష జరిగిన  వారి సంఖ్య ఈ రోజు 130618.3 వద్ద ఉంది. పరీక్షా మౌలిక సదుపాయాల పెరుగుదలతో, టిపిఎం కూడా విపరీతంగా పెరిగింది.
22 రాష్ట్రాలు/కేంద్రపాలిత ప్రాంతాల్లో మిలియన్ జనాభాకి పరీక్షలు జాతీయ సగటు కన్నా మెరుగ్గా ఉంది.
13 రాష్ట్రాలు, కేంద్రపాలిత ప్రాంతాలలో మిలియన్ జనాభాలో పరీక్షలు జరిగిన వారి సంఖ్య జాతీయ సగటు కన్నా తక్కువగా ఉంది, వీటిలో ఇంకా పరీక్షల సంఖ్య పెరగాలని లెక్కలు సూచిస్తున్నాయి.
ఇదే వ్యవధిలో భారతదేశం 19,253 కొత్త రికవరీలను నమోదు చేసింది, ఇది క్రియాశీల కేసుల మరింత తగ్గుదలకు దారితీశాయి. భారతదేశం ప్రస్తుత క్రియాశీల కేసుల సంఖ్య 2,24,190, భారతదేశం మొత్తం పాజిటివ్ కేసులలో కేవలం 2.15% మాత్రమే ఉంది. మొత్తం కోలుకున్న కేసులు ఈ రోజు 10,056,651 వద్ద ఉన్నాయి. రికవరీ రేటు 96.41% కి మెరుగుపడింది. కోలుకున్న కేసులు, యాక్టివ్ కేసుల మధ్య అంతరం క్రమంగా పెరుగుతోంది మరియు ప్రస్తుతం 9,832,461 నమోదయ్యాయి. కొత్తగా కోలుకున్న కేసులలో 78.89% పది రాష్ట్రాలు / యుటిలలో నమోదయ్యాయి. . కేరళలో 5,324 మంది కోవిడ్ నుండి కోలుకుంటున్నారు. మహారాష్ట్ర మరియు పశ్చిమ బెంగాల్ వరుసగా 2,890 మరియు 1,136 కొత్త రికవరీలను నమోదు చేశాయి
గత 24 గంటల్లో 18,222 కేసులు నమోదయ్యాయి.
కొత్త కేసులు పది రాష్ట్రాలు / యుటిలలోనే 79.83% ఉన్నాయి.
కేరళలో గత 24 గంటల్లో 5,142 కేసులు నమోదయ్యాయి. మహారాష్ట్రలో కొత్తగా 3,693 కేసులు నమోదయ్యాయి, కర్ణాటకలో నిన్న 970 కేసులు నమోదయ్యాయి.
గత 24 గంటల్లో నమోదైన 228 కేసు మరణాలలో 76.32% ఏడు రాష్ట్రాలు / యుటిల నుండి ఉన్నాయి.
మహారాష్ట్రలో 73 మంది మరణించారు. కేరళలో 23 మంది, పశ్చిమ బెంగాల్లో 21 మంది మరణించారు.
వాక్సిన్ వేయడానికి జరుగుతున్న సన్నాహాల సంసిద్ధతను నిర్ధారించడానికి, అడ్డంకులు లేకుండా వ్యాక్సిన్ వేసేలా చూసేలా నిన్న నిర్వహించిన మూడవ భారీ మాక్ డ్రిల్, 33 రాష్ట్రాలు / యుటిలలో 615 జిల్లాలలో 4895 సెషన్ సైట్లను కవర్ చేసింది.
పౌర విమానయాన మంత్రిత్వ శాఖ
దేశీయ విమానయాన ప్రస్తుత ఛార్జీలనే 2021 ఫిబ్రవరి, 24వ తేదీ వరకు పొడిగించారు
రోజువారీ ప్రయాణీకుల సంఖ్య 2 లక్షలకు పైగా చేరుకుంది
దేశీయ విమానయాన ప్రస్తుత ఛార్జీలనే, పౌర విమానయాన మంత్రిత్వ శాఖ, 2021 ఫిబ్రవరి, 24వ తేదీ వరకు పొడిగించింది. ఈ ఛార్జీలు 2020 మే, 21వ తేదీ నుండి అమల్లోకి వచ్చాయి.
2020 నవంబరు 1వ తేదీన రోజువారీ ప్రయాణీకుల సంఖ్య 2.05 లక్షలకు చేరుకుంది. 2020 మే నెలలో దేశీయ విమాన సర్వీసులు ప్రారంభమైనప్పుడు, విమానయాన సంస్థలు సాధారణ సామర్థ్యంలో 33 శాతం వరకు మాత్రమే ప్రయాణించటానికి వీలు కల్పించాయి . ఆ సమయంలో, రోజువారీ ప్రయాణీకుల సగటు సుమారు 30,000 గా ఉంది. ఈ పరిమితిని, 2020 జూన్, 26వ తేదీ నుంచి 45 శాతానికీ, ఆ తర్వాత 2020 సెప్టెంబర్ 2వ తేదీ నుండి 60 సతానికీ పెంచడం జరిగింది. ప్రస్తుతం విమానయాన సంస్థలు తమ సామర్థ్యంలో 60 శాతం వరకు వినియోగించుకోవచ్చు.
పౌర విమానయాన మంత్రిత్వ శాఖ ప్రతిరోజూ ప్రయాణీకుల రద్దీని పర్యవేక్షిస్తోంది. పండుగ సీజన్ కారణంగా ట్రాఫిక్ మరింత పెరుగుతుందని భావిస్తున్నారు. ప్రయాణీకుల రద్దీ పెరిగేకొద్దీ, రాబోయే రోజుల్లో ఎగువ పరిమితిని, సాధారణ సామర్థ్యంలో 70 నుండి 75 శాతం వరకు సవరించే అవకాశం ఉంది.
పంచాయతీరాజ్ మంత్రిత్వ శాఖ
పంచాయతీల సామర్ధ్యాన్ని పెంచే కార్యక్రమాలు
2018-19లో ప్రారంభించిన రాష్ట్రీయ గ్రామ స్వరాజ్ అభియాన్  కేంద్ర ఆర్ధిక సహాయంతో అమలయ్యే పథకం. ఈ పధకం ద్వారా పంచాయితీల పటిష్టత కోసం మంత్రిత్వ శాఖ ఇప్పటి వరకు రాష్ట్రాలు/కేంద్ర పాలిత ప్రాంతాలకు రూ. 1949.16 కోట్ల ఆర్థిక సహాయాన్ని అందించింది. ఎన్నికైన ప్రతినిధులు , పంచాయితీ నిర్వాహకులు పంచాయితీల ఇతర భాగస్వామూల సామర్ధ్య [పెంపుదల, శిక్షణ కై ఈ ఆర్థిక సహాయాన్ని వెచ్చిస్తారు.
ప్రధానంగా పంచాయతీ పాలన, గ్రామ పంచాయతీ ఆర్ధిక, అభివృద్ధి ప్రణాళికల  సూత్రీకరణ పర్యవేక్షణ, మూలధన రాబడి, వివిధ ప్రభుత్వ పథకాలు, ప్రాథమిక ఆరోగ్యం, టీకాలు , పోషకాహారం, విద్య, పారిశుద్ధ్యం, నీటి పరిరక్షణ వంటి జాతీయ ప్రాముఖ్యత కలిగిన అంశాలు పై శిక్షణ ఇస్తారు . అందులో పంచాయితీల పాత్ర, ప్రణాళిక, బడ్జెట్ అకౌంటింగ్, ఆడిట్ & పౌర సేవల డెలివరీతో సహా పంచాయతీ పనితీరు యొక్క వివిధ అంశాలను తీర్చడానికి ఆన్లైన్లో శిక్షణలు కూడా నిర్వహిస్తారు. బృందమార్పిడి ద్వారా అభ్యాసాన్ని ప్రోత్సహించడానికి, పీర్ లెర్నింగ్ సెంటర్లుగా ఆదర్శ పంచాయతీలను అభివృద్ధి చేయడానికి, ఎన్నికైన ప్రతినిధులు, పంచాయతీ కార్యనిర్వాహకుల అవగాహనా సందర్శనలకు ఈ శిక్షణలో ప్రాధాన్యత ఇచ్చారు .
(Visitor Counter : 49
ప్రధాన మంత్రి కార్యాలయం
ఆసియాన్ యొక్క విదేశీ వ్యవహారాల మంత్రులు మరియు ప్రతినిధుల తో భేటీ అయినప్రధాన మంత్రి
ప్రధాన మంత్రి శ్రీ నరేంద్ర మోదీ ఆసియాన్ సభ్యత్వ దేశాల కు చెందిన విదేశీ వ్యవహారాల శాఖ మంత్రుల తో మరియు ప్రతినిధుల తో ఈ రోజున భేటీ అయ్యారు.
ప్రధాన మంత్రి ఒక ట్వీట్ లో -
‘‘ఇండియా-ఆసియాన్ సన్నిహిత సహకారాని కి 30 సంవత్సరాలు పూర్తి అయినటువంటి సన్నివేశాన్ని మనం వేడుక గా జరుపుకొంటున్న సందర్భం లో @ASEAN దేశాల విదేశీ వ్యవహారాల శాఖ మంత్రుల తో మరియు ప్రతినిధుల తో ఒక చక్కని ముఖాముఖి సంభాషణ లో పాల్గొన్నాను.’’ అని పేర్కొన్నారు.
(
ప్రధాన మంత్రి కార్యాలయం
ఆషాఢీ బీజ్ సందర్భం లో ప్రజలందరికీ, ప్రత్యేకించి కచ్ఛీ సముదాయానికి శుభాకాంక్షలు తెలిపిన ప్రధాన మంత్రి
మంగళప్రదమైన ఆషాఢీ బీజ్ సందర్భం లో, అందరికీ ప్రత్యేకించి ప్రపంచ వ్యాప్తంగా ఉన్న చైతన్యవంతమైన కచ్ఛీ సముదాయానికి ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో -
‘‘మంగళప్రదమైన ఆషాఢీ బీజ్ సందర్భం లో దేశ ప్రజలందరికీ, ప్రత్యేకించి ప్రపంచం అంతటా విస్తరించి ఉన్నటువంటి చైతన్యభరితమైన కచ్ఛీ సముదాయానికి ఇవే శుభాకాంక్షలు. రానున్న సంవత్సరం ప్రతి ఒక్కరి జీవనం లో శాంతి ని, సంతోషాన్ని మరియు మంచి ఆరోగ్యాన్ని తీసుకు రావాలి అని ఆకాంక్షిస్తున్నాను.’’ అని పేర్కొన్నారు.
Greetings to everyone, especially the vibrant Kutchi community spread across the world, on the auspicious occasion of Ashadhi Bij. May this coming year bring peace, happiness and good health in everyone’s lives.
— Narendra Modi  July 1, 2022
મેઠડો પાંજો મલક , ને મેઠડી પાંજી બુલી,
— Narendra Modi  July 1, 2022
એનીથીય મેઠડા કચ્છી માડુ,
હી જ પાંજી હૂંભ, ને ઇ જ પાંજી ડિયારી!
જન્મેં ને કર્મેં સે કચ્છી એડા
મેણી કચ્છી ભેણે ને ભાવરેં કે...
કચ્છી નયે વરેજી લખ લખ વધાઈયું..
హోం మంత్రిత్వ శాఖ
వరద నష్టాలను అంచనా వేయనున్న కేంద్ర బృందం
విపత్తుల నిర్వహణ ప్రాధమిక బాధ్యత రాష్ట్ర ప్రభుత్వాల పైన ఉంటుంది. వరదల వంటి ప్రకృతి వైపరీత్యాలు సంభవించి నప్పుడు వాటిని ఎదుర్కోవడానికి అవసారానుగుణంగా స్పందించి సహాయక చర్యలు చేపడుతుంది. భారత ప్రభుత్వం తమకు వైపరీత్యాలను ఎదుర్కొనేందుకు సమకూర్చిన రాష్ట్ర నిధి నుంచి నియమానుసారంగా ఖర్చు చేస్తుంది. ఒక వేళ విపత్తు తీవ్రస్థాయిలో ఉన్నట్లయితే భారత ప్రభుత్వం అంతర్ మంత్రిత్వ శాఖ బృందం అంచనా ప్రకారం జాతీయ ప్రకృతి వైపరీత్యాల నిధి నుంచి అదనపు ఆర్ధిక సహాయం అందజేస్తారు.
రాష్ట్ర ప్రభుత్వాల నుంచి విజ్ఞప్తులు అందక ముందే ప్రస్తుతం కేంద్ర హోమ్ మంత్రిత్వ శాఖ తక్షణం 9 వరద బాధిత
రాష్ట్రాలకు వేర్వేరుగా అంతర్ మంత్రివర్గ కేంద్ర బృందాలను ఏర్పాటు చేసింది. ఆ రాష్ట్రాలు: అస్సాం, అరుణాచల్ ప్రదేశ్, బీహార్, కర్ణాటక, మధ్యప్రదేశ్, మహారాష్ట్ర , సిక్కిం, ఒడిశా మరియు ఉత్తరప్రదేశ్.
వరద బాధిత రాష్ట్రాల ప్రజలను ఆదుకునేందుకు వైపరీత్యాల నిధి నుంచి కేంద్ర వాటా కింద 2020-21 సంవత్సరానికి అద్వాన్సుగా రూ. 11,565.92 కోట్లను విడుదల చేశారు. వరదలతో సహా వైపరీత్యాల బాధిత ప్రాంతాలలో సహాయ చర్యల కోసం ఉత్తర ప్రదేశ్, బీహార్, అస్సాం తదితర రాష్ట్రాల కోసం ఈ మొత్తాన్ని విడుదల చేశారు.
కేంద్ర హోమ్ వ్యవహారాల సహాయ మంత్రి శ్రీ నిత్యానంద రాయ్ రాజ్యసభకు బుధవారం ఇచ్చిన లిఖితపూర్వక జవాబులో తెలిపారు.
పర్యటక మంత్రిత్వ శాఖ
2017-19 సంవత్సరాల కాలంలో స్వదేశీ దర్శన్ పథకం కింద అమలులో ఉన్న గ్రామీణ సర్క్యూట్ థీమ్ కు టూరిజం మంత్రిత్వ శాఖ సుమారు రూ.120 కోట్లు మంజూరు : శ్రీ జి.కిషన్ రెడ్డి
ప్రధానాంశాలు :
- స్వదేశ్ దర్శన్ స్కీమ్ కింద అమలు పరుస్తున్న 15 థీమాటిక్ సర్క్యూట్లలో గ్రామీణ పర్యాటకం ప్రోత్సాహానికి ఉద్దేశించిన గ్రామీణ సర్క్యూట్ ఒకటి
- గ్రామీణ టూరిజం కోసం ముసాయిదా జాతీయ వ్యూహం, ప్రణాళిక సిద్ధం అయింది
టూరిజం అభివృద్ధి కోసం కేంద్ర పర్యాటక మంత్రిత్వ శాఖ గుర్తించిన కీలక విభాగాల్లో గ్రామీణ టూరిజం ఒకటి. ఇందు కోసం టూరిజం మంత్రిత్వ శాఖ ముసాయిదా జాతీయ వ్యూహం, రోడ్ మ్యాప్ ను రూపొందించింది. పర్యాటకం ద్వారా స్థానిక ఉత్పత్తుల అభివృద్ధి, ప్రోత్సాహానికి చర్యలు తీసుకోవడం, తద్వారా గ్రామీణ ప్రాంతాల్లో ఆదాయ, ఉపాధి వనరులు కల్పించడం, గ్రామీణ యువత, మహిళలకు సాధికారత అందించడం, ఆత్మనిర్భర్ భారత్ విజన్ సాకారం చేయడం ఈ విధానం లక్ష్యాలు.
గ్రామీణ టూరిజంకు గల సామర్థ్యాన్ని గుర్తించిన పర్యాటక మంత్రిత్వ శాఖ స్వదేశీ దర్శన్ స్కీమ్ కింద దేశంలో అభివృద్ధి చేయడానికి గుర్తించిన 15 టూరిజం సర్క్యూట్లలో గ్రామీణ సర్క్యూట్ ఒకటి. గ్రామీణ ఆర్థిక వ్యవస్థను బహుముఖీనంగా పునరుత్తేజితం చేయగల శక్తిగా టూరిజంను తీర్చి దిద్దడం; దేశ, విదేశీ పర్యాటకు లకు గ్రామీణ ప్రాంతాలకు చెందిన విభిన్న అంశాలు వీక్షించే అవకాశం కల్పించడం దీని లక్ష్యం. రాష్ట్రప్రభుత్వాలు/ కేంద్రపాలిత ప్రాంతాల పాలనా యంత్రాంగంతో సంప్రదించి అభివృద్ధి చేయడానికి అవకాశం గల గ్రామీణ టూరిజం కేంద్రాలకు సంబంధించిన ప్రాజెక్టులు/ ప్రతిపాదనలు సిద్ధం చేశారు. స్కీమ్ మార్గదర్శకాలకు కట్టుబడుతూ సవివరమైన ప్రాజెక్టు నివేదికలు అందిన అనంతరం గతంలో విడుదల చేసిన నిధుల వినియోగం ఆధారంగా ప్రస్తుతం అందుబాటులో ఉన్న వనరుల నుంచి నిధులు కేటాయించారు. స్వదేశ్ దర్శన్ స్కీమ్ కింద అమలులో ఉన్న గ్రామీణ సర్క్యూట్ థీమ్ లో భాగంగా పర్యాటక మంత్రిత్వ శాఖ మంజూరు చేసిన ప్రాజెక్టుల వివరాలు దిగువన ఉన్నాయి.
|
|
రాష్ట్రం, మంజూరు సంవత్సరం
|
|
ప్రాజెక్టు వివరాలు
|
|
మంజురైన మొత్తం
|
|
బిహార్
2017-18
|
|
గాంధీ సర్య్కూట్ అభివృద్ధి : భితిహర్వా-చంద్రాహియా-తుర్కౌలియా
|
|
రూ.44.65 కోట్లు
|
|
కేరళ2018-19
|
|
మలనాడ్ మలబార్ క్రూయిజ్ టూరిజం ప్రాజెక్టు అభివృద్ధి
|
|
రూ.80.37 కోట్లు
పర్యాటక శాఖ మంత్రి శ్రీ జి.కిషన్ రెడ్డి లోక్ సభలో ఒక ప్రశ్నకు సమాధానంగా ఈ సమాచారం అందించారు.